Les actuacions objecte d'aquestes subvencions han de començar durant l'any de la convocatòria i finalitzar, com a màxim, el 30 de juny de l'any següent.
Termini de sol·licitud: del 24 de juny al 23 de juliol de 2020.
La documentació la trobareu a cadascun dels passos de la tramitació.
Requisits de les persones beneficiàries
No hi ha taxes associades a aquest tràmit.
Les sol·licituds són valorades amb una puntuació màxima de 100 punts d'acord amb els criteris següents:
Guia per a la tramitació electrònica de sol·licituds (Tràmits gencat)
Guia per a la tramitació electrònica de sol·licituds (EACAT)
Aquest tràmit es pot fer per internet amb certificat digital.
Consulteu la llista de certificats digitals admesos i les condicions tècniques per tramitar en línia a Tràmits gencat.
Conegueu les condicions tècniques i la configuració dels navegadors que us permetrà veure i descarregar-vos els documents en format pdf.
La proposta provisional de concessió de les subvencions es notifica a les persones interessades a través de la publicació al tauler electrònic de l'Administració de la Generalitat de Catalunya.
La publicació de la resolució del procediment al tauler electrònic de l'Administració de la Generalitat de Catalunya substitueix la notificació individual i té els mateixos efectes.
El formulari d'acceptació de la proposta provisional s'ha de presentar mitjançant el formulari electrònic d'aportació, que trobareu al final d'aquesta pàgina.
Juntament amb el document d'acceptació cada entitat haurà de presentar la documentació a aportar establerta en l'annex de la proposta provisional.
Aquesta documentació pot incloure un o diversos dels següents documents:
a) Estatuts o documentació relativa a la personalitat jurídica i a la capacitat d'obrar de l'entitat, actualitzada i inscrita en el registre corresponent.
b) Documentació acreditativa de la representació amb què actua la persona signant de la sol·licitud.
c ) Imprès normalitzat de domiciliació bancària degudament conformat per l'entitat bancària de l'entitat sol·licitant d'acord amb allò establert pel Reglament (CE) 260/2012.
No es requerirà aquesta documentació a les entitats proposades com a beneficiàries quan es verifiqui que les dades bancàries que s'indiquen en el formulari normalitzat de sol·licitud ja estan validades en els sistemes de gestió econòmica de l'Administració de la Generalitat de Catalunya.
Documents relatius a la tramitació d'aportació de documentació relativa a l'acceptació de la proposta provisional de la subvenció:
Formulari d'acceptació de la proposta provisional
Imprès normalitzat de domiciliació bancària
El pagament de la subvenció es tramita de la manera següent:
Compte justificatiu de les subvencions Eurodistricte
Les persones beneficiàries de les subvencions han de presentar telemàticament, no més tard del 31 d'agost de l'any següent a la corresponent convocatòria, la documentació justificativa del compliment de l'objecte de la subvenció i de l'aplicació dels fons percebuts, en els termes següents:
Fundacions, altres entitats privades sense ànim de lucre i universitats:
Les persones beneficiàries han de presentar un compte justificatiu simplificat.
Aquest compte justificatiu ha d'incloure la documentació següent:
a) Memòria d'actuació que justifiqui el compliment de les condicions exigides en aquestes bases reguladores, amb indicació de les activitats fetes i els resultats obtinguts.
b) Memòria econòmica justificativa del cost de les activitats fetes amb:
b.1) Una relació classificada de la totalitat de les despeses de l'activitat amb indicació del creditor, número de la factura o document de valor probatori equivalent al tràfic mercantil, l'import, la data d'emissió i la data de pagament.
Les despeses incloses en aquest compte justificatiu han de correspondre al termini d'execució de les activitats establert en aquestes bases i han d'estar pagades en el moment de la presentació de la documentació justificativa establert en aquesta base.
b.2) Liquidació del pressupost en què s'indiquin i, si escau, es motivin les desviacions respecte al pressupost inicial.
b.3) Relació detallada d'altres ingressos o subvencions que hagin finançat l'activitat subvencionada amb indicació de l'import i la seva procedència.
L'òrgan instructor, mitjançant tècniques de mostreig aleatori sistemàtic, requerirà als beneficiaris els justificants que consideri oportuns dels inclosos en el compte justificatiu per tal d'obtenir evidència raonable sobre l'aplicació adequada de la subvenció.
Els justificants sol·licitats han de representar com a mínim el 25% del cost de l'actuació subvencionada.
L'òrgan instructor pot exigir la totalitat dels justificants de despesa si es plantegen dubtes sobre el cost del projecte.
El requeriment dels justificants seleccionats per mostreig s'ha de notificar de manera individual a les persones beneficiàries, que els han de presentar en el termini de 10 dies hàbils.
Administració local i ens que en depenen:
Les persones beneficiàries podran justificar el compliment de l'objecte de la subvenció amb l'aportació de la documentació relacionada en l'apartat anterior o bé mitjançant un informe-memòria de l'activitat realitzada, i un certificat expedit per l'interventor/a o pel/per la secretari/ària interventor/a, acreditatiu d'haver-se registrat l'import de la subvenció en la comptabilitat de la corporació, que s'han efectuat despeses destinades a realitzar la totalitat de l'activitat per la qual va ser concedida i que la documentació original acreditativa de la despesa realitzada es troba a les dependències de la corporació local, a disposició del Departament de la Presidència, de la Intervenció general de la Generalitat i de la Sindicatura de Comptes, i han d'adjuntar una relació detallada de les despeses de l'activitat, amb indicació de les realitzades amb càrrec a aquesta subvenció, amb càrrec a fons propis o a càrrec d'altres subvencions o recursos.